Ministru kabineta rīkojuma projekta „Par Rīgas pilsētas pašvaldības nekustamā īpašuma Vesetas ielā 5, Rīgā pārņemšanu valsts īpašumā” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | - Valsts aizsardzības koncepcijas, kura apstiprināta Latvijas Republikas Saeimā 2012. gada 10. maijā, 16. un 20. punkts;- 2014. gada novembra deklarācijas par Laimdotas Straujumas vadītā Ministru kabineta iecerēto darbību 177., 179. un 181.punkts;- Publiskas personas mantas atsavināšanas likuma 42. panta otrā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par Rīgas pilsētas pašvaldības nekustamā īpašuma Vesetas ielā 5, Rīgā pārņemšanu valsts īpašumā” sagatavots, ņemot vērā Rīgas domes 2015. gada 12. maija lēmumu Nr. 2557 “Par Rīgas pilsētas pašvaldībai piederošā nekustamā īpašuma Vesetas ielā 5, Rīgā (kadastra Nr.01000240189), kas sastāv no zemesgabala (kadastra apzīmējums 01000240182), nodošanu īpašumā bez atlīdzības Latvijas valstij Aizsardzības ministrijas personā” (protokols Nr.54, 10.§).Pamatojoties uz iepriekš minēto, paredzēts bez atlīdzības pārņemt valsts īpašumā Aizsardzības ministrijas valdījumā nekustamo īpašumu Vesetas ielā 5, Rīgā (nekustamā īpašuma kadastra Nr. 0100 024 0189) – zemes vienību 463m2 platībā (zemes vienības kadastra apzīmējums 0100 024 0182), turpmāk tekstā – Nekustamais īpašums.Nekustamais īpašums nepieciešams Aizsardzības ministrijas valdījumā esošā valsts aizsardzības objekta Grostonas ielā 2, Rīgā, kadastra Nr.0100 024 0075, kas minēts Ministru kabineta 2006. gada 27. jūnija noteikumu Nr.508 “Noteikumi par aizsargjoslām ap valsts aizsardzības objektiem un šo aizsargjoslu platumu” 2.20.2 punktā, drošības prasību nodrošināšanai.Nekustamais īpašums ir reģistrēts Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr. 100000544515.Nekustamajam īpašumam ir noteikti šādi apgrūtinājumi (saskaņā ar Nekustamā īpašuma valsts kadastra informācijas sistēmas datiem un zemesgrāmatas datiem):* ekspluatācijas aizsargjoslas teritorija gar elektrisko tīklu kabeļa līniju – 0,0008 ha platībā;
* ekspluatācijas aizsargjoslas teritorija gar elektrisko tīklu kabeļu līniju – 0,0049 ha platībā;
* ekspluatācijas aizsargjoslas teritorija gar pazemes siltumvadu, siltumapgādes iekārtu un būvi – 0,0257 ha platībā;
* kultūras pieminekļa teritorija un objekti, kas atbilstoši UNESCO Konvencijai par pasaules kultūras un dabas mantojuma aizsardzību iekļauti pasaules kultūras un dabas mantojuma objektu sarakstā – 0,0463 ha platībā.

Aizsardzības ministrija minēto nekustamo īpašumu normatīvajos aktos noteiktajā kārtībā ierakstīs zemesgrāmatā uz valsts vārda Aizsardzības ministrijas personā. Nostiprinot īpašuma tiesības uz valsts vārda Aizsardzības ministrijas personā, zemesgrāmatā izdarāma atzīme par Ministru kabineta rīkojumā noteiktajiem aprobežojumiem. Ja pārņemamais nekustamais īpašums vairs netiks izmantots Ministru kabineta rīkojumā norādītās funkcijas veikšanai, tas jānodod bez atlīdzības atpakaļ Rīgas pilsētas pašvaldībai. Minētā nekustamā īpašuma pārņemšana notiek saskaņā ar Publiskas personas mantas atsavināšanas likuma 42. panta otro daļu un 43. pantu, Rīgas domes 2015. gada 12. maija lēmumu Nr. 2557 „Par Rīgas pilsētas pašvaldībai piederošā nekustamā īpašuma Vesetas ielā 5, Rīgā (kadastra Nr.01000240189), kas sastāv no zemesgabala (kadastra apzīmējums 01000240182), nodošanu īpašumā bez atlīdzības Latvijas valstij Aizsardzības ministrijas personā”, pamatojoties uz Valsts aizsardzības koncepcijas, kura apstiprināta Latvijas Republikas Saeimā 2012. gada 10. maijā, 16. un 20. punktu un 2014. gada novembra deklarācijas par Laimdotas Straujumas vadītā Ministru kabineta iecerēto darbību 177., 179. un 181.punktu. |
| 3. | Projekta izstrādē iesaistītās institūcijas | Aizsardzības ministrija, Rīgas pilsētas pašvaldība  |
| 4. | Cita informācija | Nav |

Anotācijas II - VI sadaļa - projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Rīgas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Aizsardzības ministrs R.Bergmanis

Vizē: Valsts sekretārs J.Garisons

14.09.2015 8:46

590

Valsts aizsardzības militāro objektu un iepirkumu centra

Nekustamo īpašumu uzskaites nodaļas vadītājs

Jānis Balčūns, 67300230

Janis.Balcuns@vamoic.gov.lv